**PROIECT de HOTĂRÂRE**

**privind aprobarea mandatării doamnei RUS CLAUDIA**

**ca reprezentant al Consiliului Local al Municipiului Dej în Adunarea Generală Ordinară a**

**Acționarilor Societății “TRANSURB” S.A. din data de 02.06.2017,**

**pentru numirea administratorilor**  **în conformitate cu prevederile OUG nr.109/2011**

Având în vedere:

- Convocatorul nr.111/12.04.2017 prin care Consiliul de Administrație al Societății “TRANSURB” S.A. Dej a convocat Adunarea Generală Ordinară a Acționarilor pentru data de 02.06.2017 în vederea numirii administratorilor în conformitate cu prevederile OUG nr.109/2011,

-Expunerea de motive întocmită de Primarul Municipiului Dej,

-Raportul nr.8171 din data de 12.04.2017 întocmit de Compartimentul Juridic al Primăriei Municipiului Dej,

Potrivit prevederilor Legii Nr. 31/1990 privind societățile comerciale, republicată, cu modificările și completările ulterioare;

În temeiul prevederilor Ordonanței de Urgență nr. 109/2011, privind guvernanța corporativă a întreprinderilor publice, cu modificările și completările ulterioare;

În baza prevederilor art. 36 alin. (1), art. 37, art. 115 lit. b) și art. 45 alin. (1) din Legea Nr. 215 /2001 privind administraţia publică locală, republicată, cu modificările şi completările ulterioare,

**H O T Ă R Ă Ş T E:**

**Art. 1.** Aprobă mandatarea doamnei RUS CLAUDIA ca reprezentant al Consiliului Local al Municipiului Dej în Adunarea Generală Ordinară a Acționarilor Societății “TRANSURB’’ S.A. din data de 02.06.2017, aceasta urmând să voteze pentru adoptarea unei hotărâri privind:

**I.Revocarea administratorilor actuali** ai Societații TRANSURB S.A.

**II.Alegerea/Numirea administratorilor Societății TRANSURB S.A.,** în conformitate cu prevederile OUG nr.109/2011 și în conformitate cu Raportul pentru numirile finale, care include clasificarea candidaților cu motivarea acesteia, întocmit de Comisia de selectie.

**III.a)**Aprobarea **Contractului de mandat** ce va fi încheiat cu administratorii **și a remuneratiei lunare fixe** a administratorilor.

**b)** Mandatarea doamnei Rus Claudia să semneze în numele și pentru Societatea TRANSURB S.A..,

contractele de mandat ce se vor încheia cu membrii Consiliului de Administrație numiți la pct.II.

**Art. 2**. Cu ducerea la îndeplinire a prevederilor prezentei hotărâri se încredințează doamna Rus Claudia, reprezentantul Consiliului Local al Municipiului Dej în Adunarea Generală a Acționarilor Societății TRANSURB S.A.

**Art. 3**. Prezenta hotărâre se va comunica de către Secretarul Municipiului Dej, în termenul prevăzut de lege la: Primarul Municipiului Dej, Societății “Transurb” S.A. și Instituției Prefectului Județului Cluj.

I N I Ț I A T O R

PRIMAR

Morar Costan

Contrasemnează

Secretar, Jr. Pop Cristina